VALSTYBINĖS MOKESČIŲ INSPEKCIJOS
PRIE LIETUVOS RESPUBLIKOS FINANSŲ MINISTERIJOS
VIRŠININKAS

ĮSAKYMAS

DĖL VALSTYBINĖS MOKESČIŲ INSPEKCIJOS PRIE lIETUVOS RESPUBLIKOS FINANSŲ MINISTERIJOS VIRŠININKO 2018 M. GRUODŽIO 3 D. ĮSAKYMO NR. VA-92 „DĖL GYVENTOJO PRANEŠIMO APIE IŠLAIDAS PRC912 FORMOS, PAPILDOMO LAPO PRC912P FORMOS UŽPILDYMO BEI PATEIKIMO MOKESČIŲ ADMINISTRATORIUI TAISYKLIŲ PATVIRTINIMO“ PAKEITIMO

2020 m. birželio 23 d. d. Nr. VA-50

Vilnius

Pakeičiu Gyventojo pranešimo apie išlaidas PRC912 formos, papildomo lapo PRC912P formos užpildymo bei pateikimo mokesčių administratoriui taisykles, patvirtintas Valstybinės mokesčių inspekcijos prie Lietuvos Respublikos finansų ministerijos viršininko 2018 m. gruodžio 3 d. įsakymu Nr. VA-92 „Dėl Gyventojo pranešimo apie išlaidas PRC912 formos, papildomo lapo PRC912P formos užpildymo bei pateikimo mokesčių administratoriui taisyklių patvirtinimo“:

1. Pakeičiu 3.2.3 papunktį ir jį išdėstau taip:

„3.2.3. nepilnamečių vaikų (įvaikių, globotinių, kuriems nustatyta nuolatinė globa (rūpyba) šeimoje) iki 18 metų priežiūros paslaugos.“

2. Papildau 3.6 papunkčiu:

„3.6. Teisę į lengvatą pagrindžiantis dokumentas – dokumentas, patvirtinantis, kad paslauga buvo suteikta ir už ją sumokėta.

Kai už paslaugą sumokama sąskaitos išrašymo dieną, teisę į lengvatą pagrindžiančiu dokumentu laikoma sąskaita, kurioje pažymėta apie apmokėjimą, arba prekių (paslaugų) pirkimo–pardavimo kvitas (kai paslaugą suteikė fizinis asmuo, vykdantis individualią veiklą su verslo liudijimu).

Kai už paslaugą sumokama vėliau nei sąskaitos išrašymo dieną, teisę į lengvatą pagrindžiančiu dokumentu laikoma sąskaita ir sumokėjimą patvirtinantis dokumentas arba prekių (paslaugų) pirkimo–pardavimo kvitas, kuriame pažymėta apie apmokėjimą (kai paslaugą suteikė fizinis asmuo, vykdantis individualią veiklą su verslo liudijimu).“

3. Pakeičiu 5.2 papunktį ir jį išdėstau taip:

„5.2. jeigu paslaugą suteikė gyventojas, vykdantis individualią veiklą su verslo liudijimu, duomenys į pranešimą įrašomi iš prekių (paslaugų) pirkimo–pardavimo kvito.

Nuo 2020-07-01 duomenys iš prekių (paslaugų) pirkimo–pardavimo kvito į pranešimą gali būti įrašomi tik tuo atveju, jeigu toks dokumentas išrašytas už:

- suteiktas neįgalių nepilnamečių vaikų (įvaikių, globotinių, kuriems nustatyta nuolatinė globa (rūpyba) šeimoje) iki 18 metų priežiūros paslaugas;

- už kitas paslaugas, kurios buvo suteiktos iki 2020-06-30.

Pastaba. Pagal Veiklų, kuriomis gali būti verčiamasi turint verslo liudijimą, rūšių sąrašą, patvirtintą Lietuvos Respublikos Vyriausybės 2002 m. lapkričio 19 d. nutarimu Nr. 1797 „Dėl Verslo liudijimų išdavimo gyventojams taisyklių ir veiklų, kuriomis gali būti verčiamasi turint verslo liudijimą, rūšių sąrašo“, nuo 2020-07-01 su verslo liudijimu gali būti teikiamos neįgalių nepilnamečių asmenų priežiūros paslaugos ir negali būti teikiamos pastatų ar kitų statinių apdailos ir remonto bei lengvųjų automobilių remonto paslaugos.“

4. Pakeičiu 10.7 papunktį ir jį išdėstau taip:

„10.7. 7 laukelyje įrašomas asmens, kuris suteikė paslaugą ir kuriam gyventojas sumokėjo už suteiktą paslaugą, identifikacinis numeris (kodas): individualios veiklos pažymėjimo numeris, įmonės kodas, verslo liudijimo numeris, PVM mokėtojo kodas.“

5. Pakeičiu 10.10 papunktį ir jį išdėstau taip:

„10.10. 10 laukelyje įrašoma 8 laukelyje pažymėtu kodu nurodyto dokumento serija. Kai dokumentas neturi serijos (pvz., verslo liudijimas), 10 laukelis neužpildomas.“

6. Pakeičiu 13 punktą ir jį išdėstau taip:

„13. Pranešimas su teisę į lengvatą pagrindžiančiais dokumentais teikiami tik elektroniniu būdu per Valstybinės mokesčių inspekcijos elektroninio deklaravimo informacinę sistemą (http://deklaravimas.vmi.lt).“

Viršininkė	Edita Janušienė